Khyber ataka

Khyber ataka (; ) hego-mendebaldeko Asiako haitzartea da, Afganistan eta Pakistanen artekoa, Safed Koh eta Kachmund mendiak (Hindu Kush mendilerroaren hego-ekialdea) zeharkatzen dituena. 58 kilometro luze da, eta 15,85 metro zabal tokirik estuenean. 

Afganistan eta Pakistanen arteko igarobide garrantzitsuenetako bat da, Jalalabad eta Kabul hiriak Peshawar-ekin lotzen baititu. Gaur egun eskualde gehiena Pakistanen esku dago.

 Historia 
Leku estrategikoa izan da historian zehar. Handik igaro ziren iparraldetik edo mendebaldetik Indiako azpikontinentea inbaditzera zihoazen gehienak: persiarrak, greziarrak, mongolak eta britainiarrak.

1879an errepide bat egin zen Khyber atakan zehar, eta 1925ean trenbidea. Azken hau eraikitzea lan gaitza izan zen: 34 tunel eta 92 zubi egin behar izan ziren eta 2 milioi libera esterlina baino gehiago kostatu zen. Igarobidearen hasiera Jamrudeko gotorlekuan (517 m) dago, Peshawarretik 18 km mendebaldera, eta Landi Kotal (1067 m) da punturik garaiena. Handik 8 kilometrora Torkham hiria dago, Pakistan eta Afganistanen arteko mugan.

 Erreferentziak 

 Kanpo estekak 

Kategoria:Pakistango mendateak
Kategoria:Afganistango mendateak
Kategoria:Khyber Pakhtunkhwa probintzia